ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

PROIECT DE HOTĂRÂRE

-  privind darea în administrare a unor bunuri aparținând domeniului privat al orașului Boldeşti-Scăeni Școlii Gimnaziale „Mihai Viteazul” Boldeşti-Scăeni, respectiv Liceului Tehnologic „Teodor Diamant” Boldești-Scăeni

Având în vedere:


- Hotărârea Consiliului Local nr. 60/29.04.2025 privind preluarea în administrarea Consiliului Local Boldești-Scăeni;
- Referatul de inițiere din partea compartimentului de resort înregistrat sub nr.7729/8.05.2025, prin care se solicită darea în administrare a unor bunuri aparținând domeniului privat al orașului Boldeşti-Scăeni Școlii Gimnaziale „Mihai Viteazul” Boldeşti-Scăeni, respectiv Liceului Tehnologic „Teodor Diamant” Boldești-Scăeni;
- art. 108 lit. a) şi art.362 alin. (1) O.U.G. nr. 57/2019 privind Codul administrativ, cu modificările şi completările ulterioare;
În temeiul art. 129, alin. (2) lit. c) şi al art. 139 alin. (3) lit. g) din OUG nr. 57/2019 privind Codul administrativ,  cu modificările şi completările ulterioare,

Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă darea în administrare către Școala Gimnazială “Mihai Viteazul” Boldești-Scăeni a bunurilor aparținând domeniului privat al orașului Boldeşti-Scăeni, prevăzute în anexa nr.1.

Art.2. Se aprobă darea în administrare către Liceul Tehnologic “Teodor Diamant” Boldeşti – Scăeni a bunurilor aparținând domeniului privat al orașului Boldeşti-Scăeni, prevăzute în anexa nr.2

Art.3. Anexele nr. 1 şi nr. 2 fac parte integrantă din prezenta hotărâre.

Art.4. Se împuternicește primarul orașului pentru semnarea contractului de dare în administrare.

Art.5. Prezenta hotărâre se comunică prin grija Serviciului patrimoniu local și monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi unităţilor de învăţământ şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

